gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3904, del 26-12-2000 (2000/10736)

Informació pública de l'estudi de detall per a la reordenació de volums, reajustament i adaptació d'alineacions i rasants del solar situat en l'illa compresa per l'avinguda de la Paz, carrers de José Botella, Orihuela i Miguel Hernández enfront del número 63 de l'avinguda de la Paz.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10704


Organisme emissor
:   Ajuntament de Jacarilla

Tipus de document
:   Anunci

Informació pública de l'estudi de detall per a la reordenació de volums, reajustament i adaptació d'alineacions i rasants del solar situat en l'illa compresa per l'avinguda de la Paz, carrers de José Botella, Orihuela i Miguel Hernández enfront del número 63 de l'avinguda de la Paz. [2000/M10346]
  
Pel Decret de l'alcalde, de data 5 de desembre de 2000, se sotmet a informació pública l'estudi de detall presentat per la mercantil Servicios y Proyectos Mojica, SL, durant el termini de 20 dies hàbils, a comptar des del següent al de la publicació d'aquest edicte en el Diari Oficial de la Generalitat Valenciana.
  
Durant el període esmentat, qualsevol interessat podrà consultar l'expedient en la secretaria de l'ajuntament, així com presentar les al·legacions que estime convenients.
Diari Oficial de la Generalitat Valenciana


Sumari del DOGV 3724, del 05-04-2000 (2000/2247)

Informació pública del programa d'actuació integrada i projecte d'urbanització de la UE Espioca 1.
--------------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2247


Organisme emissor
:   Ajuntament de Silla

Tipus de document
:   Anunci

Informació pública del programa d'actuació integrada i projecte d'urbanització de la UE Espioca 1. [2000/X2247]
  
Per Resolució de l'Alcaldia núm. 360/2000 , de 9 de març, se sotmet a informació pública el programa d'actuació integrada i projecte d'urbanització de la UE Espioca 1, durant el termini de 20 dies hàbils des de la publicació d'aquest anunci en el Diari Oficial de la Generalitat Valenciana. Tot això de conformitat amb el que disposa l'article 46.3 de la LRAU, perquè es puguen formular al·legacions, proposicions juridicoeconòmiques en competència i alternatives tècniques.
  
Durant el procediment podran ser objecte de consulta pública a l'Ajuntament les al·legacions i alternatives tècniques que s'hi presenten.
  
Les proposicions juridicoeconòmiques es presentaran durant els cinc dies següents a l'acabament del termini anterior, i l'acte d'obertura de pliques tindrà lloc el següent dia hàbil a la conclusió del termini per a presentar-les.
  
Totes les actuacions podran ser objecte de consulta i al·legació pels interessats durant els 10 dies següents.
Diari Oficial de la Generalitat Valenciana


Sumari del DOGV 3759, del 29-05-2000 (2000/3158)

Notificació del recurs a/r dels expedients sancionadors que s'indiquen.
-----------------------------------------------------------------------

### Dades del document

Número de DOGV
:   3759

Data del DOGV
:   29-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3158


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació del recurs a/r dels expedients sancionadors que s'indiquen. [2000/M3158]
  
De conformitat amb el que disposa en els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública notificació del recurs a/r dels expedients sancionadors que s'indiquen, instruïts pel Servei Territorial de Transports a les persones o entitats denunciades que a continuació s'indiquen, ja que s'havia intentat la notificació en l'últim domicili conegut, i no s'havia pogut practicar.
  
Els corresponents expedients obren en el Servei Territorial de Transports, davant el qual els assisteix el dret d'al·legar per escrit el que en la seua defensa estimen convenient, amb aportació de les proves que consideren oportunes, dins del termini de 15 dies hàbils comptadors des de l'endemà de la publicació d'aquest en el Diari Oficial de la Generalitat Valenciana.
  
Transcorregut aquest termini sense que s'haja fet ús del dret per a formular al·legacions i/o aportar proves, es dictaran les oportunes Resolucions.
Diari Oficial de la Generalitat Valenciana


Sumari del DOGV 3779, del 26-06-2000 (2000/5327)

Informació pública de la suspensió preventiva de la concessió de llicències en distintes àrees del terme municipal.
-------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5327


Organisme emissor
:   Ajuntament de Sant Joan de Moró

Tipus de document
:   Anunci

Informació pública de la suspensió preventiva de la concessió de llicències en distintes àrees del terme municipal. [2000/F5327]
  
El Ple de l'Ajuntament de Sant Joan de Moró, en la sessió del dia 8 de juny de 2000, va adoptar l'acord que en la part dispositiva diu així:
  
Primer
  
Suspendre preventivament, pel termini d'un any, l'atorgament de llicències de parcel·lació de terrenys, edificació i demolició, en les àrees en què hi haja contradicció entre el planejament en vigor i el nou Pla General d'Ordenació Urbana, que es troba en fase de redacció.
  
Segon
  
Publicar aquest acord en el Diari Oficial de la Generalitat Valenciana i en el tauler d'anuncis municipal.
  
Tercer
  
Notificar aquest acord als qui tingueren presentades sol·licituds de llicències amb anterioritat a la data en què aquest acord se sotmet a informació pública.
  
Cosa que es fa pública perquè se'n prenga coneixement general, i es fa saber que contra l'acord de referència, que és definitiu en via administrativa, es pot interposar:
  
1. Amb caràcter potestatiu, el recurs de reposició en el termini d'un mes davant el mateix òrgan que va dictar l'acord. Dins del termini del mes següent al de la interposició, s'haurà de resoldre; en cas que no es resolga en el termini esmentat s'entendrà desestimat presumptament i es podrà interposar un recurs contenciós administratiu.
  
2. Recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana, amb seu a València. Aquest termini comptarà des de la notificació de l'acte si no s'ha utilitzat el potestatiu de reposició o des de la notificació de la resolució d'aquest recurs si n'hi haguera.
  
En cas de desestimació presumpta del recurs potestatiu de reposició, el termini serà de sis mesos a partir de la data en què aquella es produïsca.
  
Tot això sense perjudici de poder exercir qualsevol altre recurs que estime pertinent segons dret.
Diari Oficial de la Generalitat Valenciana


Sumari del DOGV 3673, del 25-01-2000 (2000/429)

Informació pública del projecte de pla de reforma interior de millora Ronda Perimetral Nord de Dénia.
-----------------------------------------------------------------------------------------------------

### Dades del document

Número de DOGV
:   3673

Data del DOGV
:   25-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/429


Organisme emissor
:   Ajuntament de Dénia

Tipus de document
:   Anunci

Informació pública del projecte de pla de reforma interior de millora Ronda Perimetral Nord de Dénia. [2000/M429]
  
L'ajuntament en ple, en sessió de data 29 de desembre de 1999, va acordar sotmetre a informació pública el projecte de pla de reforma interior de millor Ronda Perimetral Nord de Dénia. La documentació del projecte es troba exposada per a consultar-lo públicament a les dependències municipals situades en l'edifici de l'antiga estació de FEVE, carrer de Calderón, número 2, i en horari de dilluns a divendres, de 10.00 a 13.00 hores i de 16.00 a 20.00 hores, i els dissabtes de 10.00 a 13.00 hores.
  
En el termini de 20 dies hàbils, a comptar des de la publicació d'aquest anunci en el Diari Oficial de la Generalitat Valenciana, es podrà consultar el projecte i la documentació en el lloc i l'horari indicats, i podran presentar-se les al·legacions i els suggeriments que es consideren oportuns.
  
Cosa que es publica en compliment del que disposa l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Així mateix, es fa constar que aquest anunci té els efectes de suspensió de llicències i de programació en els termes previstos en l'article 57 de l'esmentada llei i 152 del Reglament de Planejament.
Diari Oficial de la Generalitat Valenciana


Sumari del DOGV 3716, del 24-03-2000 (2000/2219)

Informació pública del programa de desenvolupament d’actuació integrada de la unitat d’execució número 4 del Pla General de Pilar de la Horadada, presentat per la mercantil Capital Hipotecario, SL.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2219


Organisme emissor
:   Capital Hipotecario, SL

Tipus de document
:   Anunci

Informació pública del programa de desenvolupament d'actuació integrada de la unitat d'execució número 4 del Pla General de Pilar de la Horadada, presentat per la mercantil Capital Hipotecario, SL. [2000/Q2219]
  
La mercantil Capital Hipotecario, SL, ha formulat una alternativa tècnica de programa de desenvolupament d'actuació integrada de la unitat d'execució número 4 del sòl urbanitzable del Pla General de Pilar de la Horadada, amb la documentació esmentada en els apartats a) i b) de l'article 32 de la Llei Reguladora de l'Activitat Urbanística: avantprojecte d'urbanització i justificació de la innecessarietat de la cèdula d'urbanització.
  
La documentació esmentada es troba sotmesa a informació pública per un termini de 20 dies, comptats des de la publicació d'aquest anunci al Diari Oficial de la Generalitat Valenciana, tant a les dependències d'Urbanisme de l'Ajuntament de Pilar de la Horadada com a la notaria del senyor José Nieto Sánchez, carrer Major, número 57, Pilar de la Horadada. Es fa saber que la documentació es podrà examinar, de dilluns a divendres, de 09.00 a 14.00 hores, a la notaria esmentada.
  
El present tràmit d'informació pública se substancia en compliment i a l'empara del que s'estableix en els articles 46 i 48 de la Llei Reguladora de l'Activitat Urbanística. Durant el termini legal es podran formular al·legacions i alternatives tècniques. Tot això sense perjudici de la presentació, si escau, als cinc dies següents al venciment del termini anterior, de proposició econòmica en plica tancada i amb la documentació a què fa referència l'article 32 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3869, del 02-11-2000 (2000/8200)

Rotlle d'apel·lació número 1.134/1999. Cèdula de notificació.
-------------------------------------------------------------

### Dades del document

Número de DOGV
:   3869

Data del DOGV
:   02-11-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/8200


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.134/1999. Cèdula de notificació. [2000/F8200]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 1.134/1999, que prové del de menor quantia número 620/1997, del Jutjat de Primera Instància número 19 de València, s'ha acordat notificar a l'apel·lada incompareguda en aquesta alçada, que es dirà al final, la sentència dictada en el rotlle esmentat, que té l'encapçalament i la decisió següents:
  
«Encapçalament
  
La Secció Novena de l'Audiència Provincial de València, sent-ne ponent el magistrat Antonio Pardo Llorens, ha vist aquest rotlle d'apel·lació número 1.134/1999, que prové de les actuacions de judici de menor quantia promogudes davant del Jutjat de Primera Instància número 19 de València, amb el número 620/1997, entre les parts: com a demandats apel·lants, el senyor Enrique Amblar Correcher i el senyor Juan Muro de Zaro y Gil Vargas, i de l'altra, com a demandant apel·lat, la Comunitat de Propietaris Carrer Sancho Tello 23 de València, i els no compareguts Promociones y Terrenos, SA, i Dosca, SA, en virtut del recurs d'apel·lació interposat pel demandat.
  
Decisió
  
Desestimem els recursos d'apel·lació plantejats contra la sentència dictada pel jutge de Primera Instància número 19 de València, en les actuacions de menor quantia número 620/1997, hem de confirmar-la i la confirmem.
  
Condemnem els apel·lants a pagar les costes d'aquesta alçada.
  
Notifiqueu aquesta resolució a les parts personades, i sent ferma, amb un certificat literal d'aquesta mateixa resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
I perquè el que s'ha acordat es complisca i valga de notificació a l'apel·lada incompareguda en aquesta alçada, Promoción y Terrenos, SA, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3714, del 22-03-2000 (2000/1974)

Concurs. Contractació de les obres d'urbanització de la unitat d'execució P-4 del Pla General d'Ordenació Urbana d'Alcalà de Xivert.
------------------------------------------------------------------------------------------------------------------------------------

### Dades del document

Número de DOGV
:   3714

Data del DOGV
:   22-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1974


Organisme emissor
:   Agrupació d'Interés Urbanístic El Canaret

Tipus de document
:   Concurs

Concurs. Contractació de les obres d'urbanització de la unitat d'execució P-4 del Pla General d'Ordenació Urbana d'Alcalà de Xivert. [2000/M1974]
  
L'Agrupació d'Interés Urbanístic El Canaret, com a urbanitzador, a l'empara del que disposa l'article 29.11 de la Llei Reguladora de l'Activitat Urbanística, podrà contractar les obres d'urbanització de la unitat amb un tercer contractista d'obres o amb diversos. Per això, anuncia aquest concurs:
  
1. Entitat adjudicadora
  
Agrupació d'Interés Urbanístic El Canaret, amb domicili social a València, carrer d'Aparisi y Guijarro, 6, segon. Número d'identificació fiscal Q13022422, telèfon 61 892 78 03.
  
2. Objecte del contracte
  
Execució de les obres d'urbanització de la unitat d'execució P-4 d'Alcalá de Xivert, segons el projecte aprovat.
  
3. Procediment i forma d'adjudicació
  
Concurs obert.
  
4. Base de licitació: 26.208.076 pessetes.
  
5. Obtenció de documentació i informació
  
Documentació: Copistería Líneas, carrer de Cadis, 27. 46411 València. Telèfon 80 602 30 89.
  
Informació: 96 315 56 10.
  
Data límit d'obtenció de documentació: fins a les 12.00 hores de l'últim dia de presentació de proposicions.
  
6. Presentació d'ofertes
  
Data límit de presentació d'ofertes: durant els 20 dies següents a la publicació d'aquest anunci.
  
Documentació a presentar: vegeu el plec de clàusules administratives.
  
Lloc de presentació: Notaria del senyor Rafael Rivas Andrés, plaça de Juan Villanueva, 9, primer, Alcalà de Xivert.
Diari Oficial de la Generalitat Valenciana


Sumari del DOGV 3872, del 07-11-2000 (2000/8850)

RESOLUCIÓ de 26 d'octubre de 2000, de la Universitat Politècnica de València, per la qual es modifiquen les retribucions brutes anuals de la secretària de vicerector, de la Universitat Politècnica de València.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8850


Organisme emissor
:   Universitat Politècnica de València

Tipus de document
:   Resolució

RESOLUCIÓ de 26 d'octubre de 2000, de la Universitat Politècnica de València, per la qual es modifiquen les retribucions brutes anuals de la secretària de vicerector, de la Universitat Politècnica de València. [2000/Q8850]
  
Fent ús de les atribucions que a aquest Rectorat confereix l'article 48 del Decret 145/1985, de 20 de setembre (DOGV número 291, de 30 de setembre de 1985, i DOGV número 295, de 14 d'octubre de 1985; rectificat segons el DOGV número 372, de 5 de maig de 1986), pel qual s'aprovaren els Estatuts de la Universitat Politècnica de València, aquest Rectorat resol:
  
Modificar les retribucions brutes anuals que ha de percebre la senyora Rosa Gascó Mesado, amb el document nacional d'identitat 13361889K, nomenada personal eventual, secretària de vicerector mitjançant al Resolució de 28 de gener de 1999 (correcció d'errades de 20 de maig de 1999), amb efectes economicoadministratius des de l'1 d'octubre de 2000, que passen a ser de 3.369.962 pessetes/ 20.253,88 euros.
  
València, 26 d'octubre de 2000.- El rector de la Universitat Politècnica de València: Justo Nieto Nieto.
Diari Oficial de la Generalitat Valenciana


Sumari del DOGV 3741, del 03-05-2000 (2000/2891)

Informació pública del programa de desenvolupament d'actuacions integrades, del sector A.D.U. 18, San Miguel de Salinas (Alacant).
----------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2891


Organisme emissor
:   Ibermagreb SL

Tipus de document
:   Anunci

Informació pública del programa de desenvolupament d'actuacions integrades, del sector A.D.U. 18, San Miguel de Salinas (Alacant). [2000/M2891]
  
 Amb aquest edicte s'anuncia l'obertura d'un període d'informació pública de 20 dies hàbils, comptadors des de l'endemà de la publicació en el Diari Oficial de la Generalitat Valenciana, de la documentació del programa de desenvolupament d'actuacions integrades, del sector A.D.U 18, San Miguel de Salinas (Alacant), que conté els següents documents: programa de desenvolupament, avantprojecte d'urbanització, pla parcial i cèdula d'urbanització. La documentació abans esmentada es podrà examinar durant aquest període a la Notaria del senyor José Julio Barrenechea García, a Torrevieja, carrer del Canónigo Torres número 9, primer, de dilluns a divendres, de 09.00 a 14.00 hores.
  
Qualsevol persona podrà presentar-se en la notaria i obtenir una còpia de l'acta de protocol·lització de la documentació que integra el programa. També podrà consultar l'exemplar que hi ha a l'ajuntament i formular, si és procedent, les al·legacions o alternatives tècniques que considere oportunes. Tot això, d'acord amb el que disposen els articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3804, del 31-07-2000 (2000/6151)

RESOLUCIÓ de 17 de juliol de 2000, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparèixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3804

Data del DOGV
:   31-07-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/6151


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 17 de juliol de 2000, de la Direcció General de Personal de la Conselleria de Cultura i Educació, per la qual se cita els interessats en el procediment administratiu de referència a comparèixer en la via jurisdiccional. [2000/X6151]
  
El Jutjat Contenciós Administratiu número 2 de València ha reclamat d'esta unitat administrativa l'expedient referit al procediment que es descriu:
  
Recurrent: Fernando Sánchez Grijaldo Manzaneque.
  
Interessats: els funcionaris docents que han participat en el concurs de trasllats convocat per Resolució de 24 de novembre de 1999, del director general de Personal (DOGV núm. 3.638, de 2 de desembre), dels cossos, entre d'altres, d'Ensenyaments Artístics i d'Idiomes, especialitat de Clarinet.
  
Descripció: recurs contenciós administratiu interposat contra la inclusió d'una plaça de Clarinet del Conservatori Professional de Música de Catarroja en l'Ordre de 22 de març de 2000, de la Conselleria de Cultura, Educació i Ciència, per la qual es determina el nombre de places i es fa pública la relació de llocs vacants, que puguen estar ocupades amb caràcter definitiu per funcionaris docents per al curs 2000/2001, que s'han de proveir en els centres públics per al concurs de trasllats i corresponents als cossos de professors d'Ensenyament Secundari, professors tècnics de Formació Professional, i també dels cossos que impartixen Ensenyaments Artístics i d'Idiomes, convocat per Resolució de 24 de novembre de 1999, del director general de Personal.
  
Referència del tribunal: recurs contenciós administratiu, procediment abreujat, número 127/2000.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al Jutjat l'expedient administratiu de referència i citar els interessats en el procediment descrit, a fi que puguen comparèixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 2 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.